CELEX: 32015R0775
Language: et
Date: 2015-05-18 00:00:00
Title: Komisjoni rakendusmäärus (EL) 2015/775, 18. mai 2015, millega muudetakse rakendusmäärust (EL) nr 908/2014 seoses vastavuse kontrolliga

19.5.2015   
            
            
               ET
            
            
               Euroopa Liidu Teataja
            
            
               L 122/1
            
         KOMISJONI RAKENDUSMÄÄRUS (EL) 2015/775,
   18. mai 2015,
   millega muudetakse rakendusmäärust (EL) nr 908/2014 seoses vastavuse kontrolliga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 53 lõike 1 punkti b,
   ning arvestades järgmist:
   
               (1)
            
            
               Komisjoni rakendusmääruse (EL) nr 908/2014 (2) artikli 34 lõikes 8 on sätestatud eeskirjad nende kulude liidupoolsest rahastamisest mahaarvamiseks, mis ei vasta liidu eeskirjadele. Samuti nähakse sellega ette neist eeskirjadest erand, mis võimaldab liikmesriikidel taotleda tagasimaksete tegemist osamaksetena.
            
         
               (2)
            
            
               Kui liikmesriigil on tõsiseid finantsraskusi, peaks komisjonil olema võimalus lisaks sellele, et ta annab loa teha mahaarvamised kolme aastase osamaksena, lükata sellised mahaarvamised edasi maksimaalselt 24 kuuks, kui asjaomane liikmesriik seda taotleb.
            
         
               (3)
            
            
               Sellist edasilükkamist tuleks lubada ainult neil liikmesriikidel, kes saavad rahalist abi vastavalt nõukogu määrusele (EÜ) nr 332/2002, (3) nõukogu määrusele (EL) nr 407/2010 (4) ja Euroopa stabiilsusmehhanismi asutamislepingule, mis allkirjastati 2. veebruaril 2012.
            
         
               (4)
            
            
               Kogemused on näidanud, et mahaarvamiste edasilükkamiseks kindla ajavahemiku kehtestamine võib põhjustada võla kuhjumise ja tagasimaksmise tähtaeg võib saabuda siis, kui asjaomane liikmesriik on ikka veel tõsistes majanduslikes raskustes ega ole suuteline tegema nõutud tagasimakseid. Seepärast peaks komisjonil olema võimalus, võttes arvesse asjaomase finantsabi konkreetseid tingimusi, pikendada edasilükkamise tähtaega ajavahemikuks, mis ei ületa 12 kuud.
            
         
               (5)
            
            
               Lisaks on kogemused näidanud, et kogu edasilükkunud summa tagasimaksmise nõudmine kolme aastase osamaksena võib kaasa tuua põhjendamatuid raskusi neile liikmesriikidele, kes on rahalistes raskustes ka pärast edasilükkamise tähtaja möödumist. Seepärast tuleks tulevastes otsustes, millega antakse luba teha tagasimakseid osamaksetena, võimaldada suurema arvu osamaksete tegemist, juhul kui asjaomased summad moodustavad suure osa selle liikmesriigi sisemajanduse koguproduktist.
            
         
               (6)
            
            
               Edasilükkamisotsust kasutav liikmesriik peaks tagama, et mahaarvamisi põhjustanud puudujäägid, mis endiselt eksisteerivad otsuse tegemise ajal, kõrvaldatakse tegevuskavaga, mis on koostatud komisjoniga konsulteerides ja milles on esitatud selged arengunäitajad. Kui sellist edasilükkamist kasutav liikmesriik ei suuda puudusi tegevuskavaga kõrvaldada ning põhjustab sellega liidu eelarvele täiendavat finantsriski, peaks komisjon saama proportsionaalsuse põhimõttest lähtuvalt muuta oma otsust mahaarvamiste kohaldamise tähtaja edasilükkamise kohta või tunnistada see kehtetuks.
            
         
               (7)
            
            
               Seepärast tuleks rakendusmäärust (EL) nr 908/2014 vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas põllumajandusfondide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 908/2014 artiklile 34 lisatakse lõiked 8a ja 8b:
   
      „8a.   Nende liikmesriikide puhul, kes saavad rahalist abi vastavalt nõukogu määrusele (EÜ) nr 332/2002, (5) nõukogu määrusele (EL) nr 407/2010 (6) ja Euroopa stabiilsusmehhanismi asutamislepingule, võib komisjon liikmesriigi taotluse korral pärast põllumajandusfondide komiteega konsulteerimist võtta vastavalt määruse (EL) nr 1306/2013 („edasilükkamisotsus”) artiklile 52 vastu rakendusotsuse, millega lükatakse pärast 1. maid 2015 vastu võetud otsuste täitmine edasi ajavahemikuks, mis ei ületa 24 kuud alates otsuse vastuvõtmise kuupäevast.
      Edasilükkamisotsusega lubatakse teha mahaarvamised pärast edasilükkamise tähtaja lõppu kolme aastase osamaksena. Kui kogusumma, mille suhtes kohaldatakse edasilükkamisotsust, moodustab üle 0,02 % asjaomase liikmesriigi sisemajanduse koguproduktist, võib komisjon lubada teha tagasimaksed maksimaalselt viie aastase osamaksena.
      Komisjon võib liikmesriigi taotlusel ning pärast konsulteerimist põllumajandusfondide komiteega ühe korra pikendada esimeses lõigus osutatud edasilükkamise perioodi ajavahemikuks, mis ei ületa 12 kuud.
      Edasilükkamisotsust kasutav liikmesriik tagab, et mahaarvamisi põhjustanud puudused, mis endiselt eksisteerivad otsuse tegemise ajal, kõrvaldatakse tegevuskavaga, mis on koostatud komisjoniga konsulteerides ja milles on esitatud tähtajad ja selged arengunäitajad. Komisjon muudab edasilükkamisotsust või tunnistab selle kehtetuks ühel järgmistest juhtudest, võttes arvesse proportsionaalsuse põhimõtet:
      
                  a)
               
               
                  liikmesriik ei suuda võtta vajalikke meetmeid, et kõrvaldada puudused, nagu on ette nähtud tegevuskavas;
               
            
                  b)
               
               
                  arengunäitajate põhjal otsustades ei piisa parandusmeetmete võtmisest või
               
            
                  c)
               
               
                  meetmete tulemus ei ole rahuldav.
               
            8b.   Lõigetes 8 ja 8a osutatud rakendusotsused võetakse vastu määruse (EL) nr 1306/2013 artikli 116 lõikes 2 osutatud nõuandemenetluse kohaselt.
   
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. mai 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 549.
   
      (2)  Komisjoni rakendusmäärus (EL) nr 908/2014, 6. august 2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).
   
      (3)  Nõukogu määrus (EÜ) nr 332/2002, 18. veebruar 2002, millega liikmesriikide maksebilansi toetamiseks luuakse keskmise tähtajaga rahalise abi süsteem (EÜT L 53, 23.2.2002, lk 1).
   
      (4)  Nõukogu määrus (EL) nr 407/2010, 11. mai 2010, millega luuakse Euroopa finantsstabiilsusmehhanism (ELT L 118, 12.5.2010, lk 1).